Penta Security

Penta Security Systems Inc. (bahasa Korea: 펜타시큐리티시스템㈜) (Penta Security) ialah syarikat teknologi maklumat (IT) yang ibu pejabatnya terletak di Seoul, Korea Selatan. Penta Security menawarkan aplikasi-aplikasi untuk keselamatan web seperti aplikasi web tembok api (WAF), sekuriti untuk pangkalan data dan solusi log masuk tunggal (single sign-on).

Pertubuhan

Ditubuhkan sejak tahun 1997 oleh Seokwoo Lee di Seoul, Korea Selatan, Penta Security ialah syarikat yang menawarkan pelbagai produk untuk aplikasi web keselamatan dengan menggunakan teknologi yang teras. Sebanyak 3,100 penggunaan aplikasi ini dipasangkan dalam perbadanan kerajaan, perusahaan besar, perusahaan kecil dan sederhana (PKS), bidang pendidikan serta institusi kewangan dan perubatan.

Anak Syarikat dan Perkembangan Internasional

Anak syarikat Jepun, Penta Security Systems K.K, ditubuhkan di Akasaka, Tokyo pada tahun 2009 manakala anak syarikat Amerika Syarikat, Penta Security Systems Corporation pula ditubuhkan pada tahun 2014 di Texas.
Ketiga-tiga cawangan Penta Security bertujuan untuk menawarkan keperluan keselamatan IT ke seluruh dunia. Dari Korea Selatan ke Jepun (2009), Thailand (2010), Malaysia (2011), Singapura (2010), Taiwan (2011), Australia (2011), Indonesia (2011, Rwanda (2013) dan Amerika Syarikat (2013).

Pusat Penyelidikan dan Pengajian Sekuriti (R&D)

Penta Security mempunyai pusat penyelidikan dan pengajian yang mengendalikan segala kajian tentang sekuriti teknologi. Pusat ini mengandungi lebih kurang 70 orang pakar penyelidik-penyelidik yang juga merupakan sebahagian besar daripada tenaga kerja Penta Security. Selain itu, Penta Security menekankan kepentingan untuk memupuk pegawai-pegawai maklumat teknologi yang berpotensi lalu mengaji pekerja-pekerja dari sekolah vokasional serta melalui program kerjasama untuk pusat penyelidikan dan pengajiannya.

Orang-orang utama

Seokwoo Greg Lee (CEO / Pengasas)
DS Kim (Ketua Pegawai Strategi)
Gi Seung Kim (CFO)
Jaeson Yoo (Ketua Penyebar Sekuriti)

WAPPLES

WAPPLES ialah aplikasi web tembok api (WAF) yang menggunakan enjin berasaskan analisis logik dan bukannya melalui kaedah padanan yang traditional. Enjin ini menggunakan sistem 26 peraturan untuk melaksanakan lintasan logik dalam web. Dengan menggunakan kaedah ini, WAF Penta Security dikatakan mempunyai kadar positive-palsu (low false-positive) yang lebih rendah berbanding dengan pesaingan-pesaingan WAF yang lain. Produk WAPPLES disahkan oleh ICSA Labs dan memperolehi pematuhan EAL4-CC serta PCI-DSS. WAPPLES juga merupakan alat perkakasan yang menyokong alatan maya yang berkaitan dengan perusahaan awan.

D’Amo

D’Amo ialah solusi enkripsi yang mempunyai pelbagai komponen yang dioptimumkan untuk lapisan-lapisan dan persekitaran yang berlainan. D’Amo menggunakan algoritma enkripsi yang diluluskan oleh FIPS dan merupakan solusi standard yang pertama di Korea Selatan. Selain itu, produk D’Amo ialah pelayan pengurusan kunci (key management server) CC EAL3 + yang disahkan. Komponen-komponen yang berlainan dalam produk D’Amo berfungsi untuk melindungi data di lapisan-lapisan berlainan dalam infrastruktur IT (aplikasi, sistem, lapisan rangkaian).

Cloudbric

Cloudbric merupakan model Sekuriti-sebagai-perkhidmatan (SECaaS) yang menyediakan perlindungan laman web pada kos yang rendah dengan menggunakan enjin WAPPLES ‘COCEP. Bahkan juga, Cloudbric merupakan pemenang Solusi Sekuriti SME yang Terbaik daripada SC Magazine Awards UK pada tahun 2016.

Objek Rangkaian Internet (Internet of Things, IoT)

Sejak kemunculan Objek Rangkaian Internet, atau lebih dikenali sebagai IoT, Penta Security memulai penyelidikan dan pengajian sekuriti untuk IoT. Penyelidikan Penta Security meliputi keselamatan dalam kereta pintar dan anti-tiruan untuk mengesah keaslian produk. Solusi sekuriti IoT Penta Security yang pertama dilancarkan pada tahun 2015.

AutoCrypt (Sekuriti untuk Kereta Autonomi)

AutoCrypt merupkan solusi keselamatan untuk kereta pintar dan kereta autonomi. Solusi ini menjaminkan keselamatan dalam beberapa kategori, termasuk kenderaan ke kenderaan (V2V), kenderaan ke infrastuktur (V2I), dan kenderaan ke peranti (V2D). Penggunaan tembok api yang teras untuk solusi ini berasal daripada teknologi WAPPLES, iaitu suatu sistem pengesahan dan enkripsi untuk komunikasi V2X, malah merupai sistem pengurusan kunci bagi menyimpan dan menghasilkan kunci enkripsi serta sistem kekunci umum infrastruktur (PKI), yang digunakan untuk menghasilkan sijil-sijil pengesahan kenderaan.

Penta Smart Factory Security (Keselamatan untuk Kilang Pintar)

Penta Smart Factory Security merupakan solusi untuk kilang pintar yang ditawarkan oleh Penta Security yang membolehkan pengumpulan data dan pengendalian proses dalam persekitaran kilang pintar. Solusi ini meliputi kedua-dua modul enkripsi perkakasan dan perisian bagi melindungi sekuriti titik hujung, termasuk PKI dan pelayan VPN yang dioptimumkan dalam persekitaran IoT.

D’EAL (Pengesahan Keaslian Produk)

D’EAL, pendek untuk D’Amo SEAL, merupakan solusi pencegahan terhadap kerosakan akibat daripada penggunaan produk-produk tiruan. Dengan menggunakan teknologi berasaskan PKI dan perlindungan perkakas duplikasi, solusi D’EAL boleh dilaksanakan dalm teknologi komunikasi wayarles yang berbeza, seperti tag elektronik (dalam bentuk pelekat) atau dimasukkan ke dalam fabrik kain dan logo logam tanpa menjejaskan rekaan jenama sambil memastikan tahap sekuriti yang bermutu.